Document ID: /roh_data/filtered/fineweb-2-filterrobots_roh.jsonl.gz/62160

Nossa spüerta ginecologica cumpiglia tuot il spectrum da visitas preventivas dad operaziuns fin al trattamaint posteriur, cun nus es Sia chüra in ün man.
Termins per l’ura da consultaziun ginecologica spordschain nus mincha di. Quists po Ella arrandschar independentamaing o individualmaing tras assegnaziun.
Nus spordschain ün’assistenza dürant l’intera gravidanza cumprais las prümas eivnas davo la paglioula
A l’ospidal praistan las duonnas da part ün’assistenza cumplessiva da la prüma controlla da la gravidanza fin pro la paglioula.
Sgürezza e fiduzcha sun duos cumponentas importantas dürant la gravidanza, la naschentscha e la paglioula. Las duonnas da part a l’ospidal mettan grond pais sün üna relaziun familiara e s’occupan individualmaing dals bsögns dals genituors venturs.
Nus spordschain tanter oter controllas duonnas da part, acupunctura e cuors per preparar la paglioula.Ulteriuras infuormaziuns davart la spüerta da cuors « reparaziun da la paglioula »
Illa sala da parturir garantin nus ün’assistenza 1:1 da la duonna da part. Cun quai es garantida ün’assistenza optimala e sgüra per la duonna chi parturischa. La sporta dürant la paglioula cumpiglia, ultra da las metodas üsitadas da la medicina classica, eir metodas alternativas sco l’aromaterapia, l’omeopatia e l’acupunctura. Per üna paglioula cun pacas dolurs vain sporta da nossa partiziun anestesiologica da di e da not üna terapia adequata cunter dolurs ed in cas da bsögn üna PDA (anestesia peridurala). L’equipamaint da la sala da parturir cumpiglia il let da parturir, la bognera da parturir, il s-chabè Maja, s-chalera, la balla Pezzi e’l tapet da fuond.
Davo la paglioula pon ils genituors as recrear cun lur uffant nouvnaschü in bellas chombras cleras, cumprais il bogn. I sun disponiblas eir chombras da famiglia. Pro nus es il rooming-in standard, però sün dumonda pudain nus eir perchürar a l’uffant nouvnaschü ad uras. L’assistenza cumplessiva dürant la paglioula staziunaria ed ambulanta praistan las duonnas da part. Ultra da las masüras da chüra üsitadas e la cussagliaziun per mammas chi dan bruost a lur uffants vain discus ed instrui in quist connex, insembel culs genituors, eir la chüra cumpletta d’uffants pitschens.
Las prümas examinaziuns pediatricas U1 + U2 vegnan fattas a l’ospidal da la pediatra locala dr. Angela Chappatte.
Ultra da quai spordschain nus in intervals regulars ün cuors da regressiun.
Ulteriuras infuormaziuns davart la spüerta da cuors «regressiun»
Las uras da visita sun minchadi da las 14.00 fin a las 19.00.
dr. med. Hermann Weigold
schefmeidi per ginecologia & assistenza al part
meidi specialists per ginecologia & assistenza al part
Curriculum (PDF)
dr. med. Klaus Baumgartner
meidi directiv per ginecologia & assistenza al part, viceschefmeidi
meidi specialist per ginecologia & assistenza al part
Curriculum (PDF)
dr. med. Meike Droste-Vehn
meidi directiv per ginecologia & assistenza al part
meidi specialists per ginecologia & assistenza al part
Curriculum (PDF)
Verena von Preysing
manadra duonnas da part
Tanja Di Tommaso
duonna da part
Elisabeth Haag
duonna da part
Franziska Stocker
duonna da part
Irene von Salis
duonna da part
Ladina Vonlanthen
duonna da part
Edelgard Zakowski-Lenk
duonna da part
Cas d'urgenza 144
Ella/El po ragiundscher da di e da not il servezzan medicinic d’urgenza suot ils nomers seguaints:
Ella/El po ragiundscher suot il nomer 081 861 10 00 da di e da not la staziun d’urgenza da l’ospidal.
Il prossem lö cun defibrillatur (AED) in Engiadina Bassa chatta Ella/El sün nossa survista.